ອິສຣາແອລ ເຕືອນປະຊາຊົນ ຂະນະທີ່ ການໂຈມຕີ ຕໍ່ເຂດ ກາຊາ ດຳເນີນຕໍ່ໄປ (ສະໄລດ໌/ວີດີໂອ)
ອິສຣາ​ແອ​ລ ​​ເຕືອນ​ປະຊາຊົນ ​ຫຼາຍໝື່ນ​ຄົນ ​ໃນ​ພາກ​ເໜືອ ເຂດ​ກາຊາ ​ໃຫ້​ຍົກຍ້າຍໜີ ໃນ​ຂະນະ​ທີ່ກອງທັບ ສືບ​ຕໍ່​ທຳ​ການໂຈມ​ຕີທາງ​ອາກາດ ໃສ່ເຂດກາຊາ.
ອິສຣາແອລ ໄດ້ເຕືອນປະຊາຊົນຫລາຍໝື່ນຄົນ ໃນພາກເໜືອ ຂອງເຂດກາຊາ ໃຫ້ອອກຈາກບ້ານເຮືອນຂອງເຂົາເຈົ້າໄປ “ຈົນ ກ່ວາຈະມີການແຈ້ງໃຫ້ຊາບໃໝ່” ໃນຂະນະທີ່ກອງທັບສືບຕໍ່ທຳ ການໂຈມຕີທາງອາກາດ ຕໍ່ພວກຫົວຮຸນແຮງຮາມັສ ທີ່ໄດ້ຍິງ ຈະຫລວດເຂົ້າໄປໃສ່ອິສຣາແອລນັ້ນ ເຮືອບິນລົບອິສຣາແອລໄດ້ໂຈມຕີເປົ້າໝາຍຫລາຍສິບແຫ່ງ ໃນ ຕອນເຊົ້າວັນພຸດມື້ນີ້ຮວມທັງເຮືອນຂອງຜູ້ນຳຂັ້ນສູງ ຂອງກຸ່ມ Hamas ທ່ານ Mahmoud Zahar ໃບແຈ້ງການສະບັບນຶ່ງ ຂອງກຳລັງປ້ອງກັນອິສຣາແອລ ກ່າວວ່າ ຜູ້ໃດທີ່ບໍ່ໜີອອກໄປ “ແມ່ນຈະສ້າງອັນຕະລາຍໂດຍທັນທີ ໃຫ້ແກ່ຊີວິດຂອງເຂົາເຈົ້າເອງ ແລະຂອງບັນດາສະມາຊິກຄອບຄົວນຳ ” ພວກເຈົ້າໜ້າທີ່ Hamas ໄດ້ບອກປະຊາຊົນ ບໍ່ໃຫ້ເອົາຫົວຊາກັບການເຕືອນ ດັ່ງກ່າວ ໂດຍເວົ້າວ່າ ອິສຣາແອລພວມໃຊ້ “ສົງຄາມຈິດຕະສາດ ” ການໂຈມຕີທາງອາກາດໃນວັນພຸດມື້ນີ້ ໄດ້ເຮັດໃຫ້ຢ່າງໜ້ອຍສາມຄົນເສຍຊີວິດ ແລະ ສ້າງຄວາມເສຍຫາຍໃຫ້ແກ່ສະຖານທີ່ຫຼາຍແຫ່ງ ຮວມທັງໂຮງໝໍຟື້ນຟູຄົນ ພິການ ບັນດາເຈົ້າໜ້າທີ່ການແພດປາແລສໄຕນ໌ ກ່າວວ່າ ຢ່າງໜ້ອຍ 204 ຄົນໄດ້ເສຍຊີວິດ ນັບ ຕັ້ງແຕ່ອິສຣາແອລເລີ້ມປະຕິບັດການ ເພື່ອຍຸດຕິການຍິງລູກຈະຫຼວດ ໂຈມຕີຂອງພວກຫົວຮຸນແຮງ Hamas ໃນອາທິດແລ້ວນີ້ ຊາວອິສຣາແອລຄົນນຶ່ງໄດ້ເສຍຊີວິດ